b'\n_START_ARTICLE_\nHolgu\xc3\xadn\n_START_SECTION_\nMaantiede\n_START_PARAGRAPH_\nHolgu\xc3\xadn sijaitsee kukkuloiden ymp\xc3\xa4r\xc3\xb6im\xc3\xa4ss\xc3\xa4 laaksossa. Se on sis\xc3\xa4maan kaupunki, jolla ei ole omaa satamaa. Siell\xc3\xa4 on useita elegantteja aukioita, joilla asukkaat seurustelevat iltaisin.\n_START_SECTION_\nHistoria\n_START_PARAGRAPH_\nEnnen eurooppalaisia laaksoa asuttivat tainot. Vuonna 1545 espanjalainen upseeri, Meksikon sodan veteraani Kapteeni Garc\xc3\xada Holguin perusti sinne karjatilan. Se sai kaupunkioikeudet 150 vuotta my\xc3\xb6hemmin, ja \xc2\xa0nimettiin silloin  Kapteeni Holguinin mukaan._NEWLINE_Kaupungin l\xc3\xa4hell\xc3\xa4 on maatila, jossa Fidel ja Raul Castro viettiv\xc3\xa4t lapsuutensa.\n_START_SECTION_\nKoulutus\n_START_PARAGRAPH_\nT\xc3\xa4rkein ylemm\xc3\xa4n koulutusasteen koulutuslaitos on Holguinin yliopisto.\n_START_SECTION_\nV\xc3\xa4est\xc3\xb6tiedot\n_START_PARAGRAPH_\nVuonna 2015\xc2\xa0 Holguinin kunnan v\xc3\xa4kiluku oli noin 292\xc2\xa0500, kokonaispinta-ala on 666 km\xc2\xb2, ja v\xc3\xa4est\xc3\xb6n tiheys 490.6/km\xc2\xb2'